จังหวัดเชียงราย เปิดตัว Explore Chiang Rai แอปพลิเคชันสองภาษา (ไทย-จีน) เพื่อส่งเสริมศักยภาพด้านการ
รองศาสตราจารย์ ดร. วันชัย ศิริชนะ อธิการบดีมหาวิทยาลัยแม่ฟ้าหลวง กล่าวว่า ทางมหาวิทยาลัย ได้จัดทำ “Explore Chiang Rai แอปพลิเคชันสองภาษา (ไทย-จีน) เพื่อรองรับตลาดการท่องเที่ยวของจังหวัดเชียงรายในอนาคต เนื่องจากปัจจุบันจังหวัดเชียงรายเป็นจังหวัดหนึ่งที่นักท่องเที่ยวชาวจีนนิยมมาท่องเที่ยวกันเป็นจำนวนมาก แต่แอปพลิเคชันภาษาไทย-จีนสำหรับให้ข้อมูลข่าวสารแก่นักท่องเที่ยวยังมีอยู่น้อยและไม่สมบูรณ์ ทางผู้จัดทำโครงการจึงมีความคิดที่จะจัดทำแอปพลิเคชันที่สามารถใช้ได้ทั้งบนเว็บไซต์และโทรศัพท์มือถือ เพื่อให้นักท่องเที่ยวชาวจีนสามารถเข้าถึงข้อมูลการท่องเที่ยวได้ง่ายขึ้น และยังเป็นประโยชน์ต่อผู้ประกอบการในท้องถิ่น โดยในแอปพลิเคชันมีช่องทางให้นำเสนอสินค้า บริการและกิจกรรมต่างๆ ของท้องถิ่นอีกด้วย ซึ่งจะช่วยให้นักท่องเที่ยวชาวจีนได้เข้าถึงข้อมูลข่าวสารที่เป็นประโยชน์ต่อการท่องเที่ยวในจังหวัด อีกทั้งยังเป็นประโยชน์ต่อผู้ประกอบการในการสร้างโอกาสทางธุรกิจ ซึ่งจะนำมาสู่ความเข้มแข็งของธุรกิจการท่องเที่ยวของจังหวัดเชียงราย รวมทั้งเป็นรากฐานส่วนหนึ่งของความเข้มแข็งทางเศรษฐกิจของประเทศ ซึ่งเป็นการนำองค์ความรู้ที่มีสร้างประโยชน์ให้กับประเทศไทย ทั้งนี้แอปพลิเคชั่น Explore Chiang Rai สามารถดาวน์โหลดใช้บริการได้ทั้งในระบบ IOS และ Andriod รวมไปถึงWebsite โดยสามารถเข้าไปค้นหาคำว่า Explore Chiang Rai หรือ http://www.explorechiangrai.com/